Source: http://www.mikkeli.fi/node/27422
Timestamp: 2017-10-24 00:24:29+00:00

Document:
Kaupunginhallitus 11.9. | Mikkeli
Etusivu ›› Uutinen ›› Kaupunginhallitus 11.9.
11.9.2017 - 17:03
Kaupunginhallitus 11.9.
Kaupunginhallitus muun muassa käsitteli kokouksessaan 11.9. kehitysyhtiö Miksei Oy:n roolia tulevaisuudessa. Keskustelu jatkuu hallituksen suunnittelukokouksessa 18.9. Teboilin tontin vuokrausasia jätettiin pöydälle. Hallitus myös päätti, että kaupungin vakuutukset hankitaan kokonaistaloudellisesti edullisimmat tarjoukset antaneelta tarjoajalta, Protector Forsikring ASA:lta.
§ 60 Kehitysyhtiön tulevaisuuden rooli - Miksei 2020
Kaupunginhallitus keskusteli kehitysyhtiö Miksein roolista ja tulevaisuuden suunnasta. Käsittelyä jatketaan kaupunginhallituksen suunnittelukokouksessa 18.9.
§ 61 Lausuntopyyntö kehyssuunnitelmasta 2018-2020 /Vaalijalan kuntayhtymä
Kaupunginhallitus päätti olla samaa mieltä Essoten näkemyksen kanssa siitä, että Vaalijalan toiminta olisi jatkossa osana maakunnan liikelaitosta.
§ 62 Mikkelin kantakaupungin osayleiskaava 2040 ohjausryhmä
Kaupunginhallitus nimesi ohjausryhmään edustajikseen Markku Aholaisen (sd.), Juha Vuoren (kok.) ja Kirsi Olkkosen (kesk.). Lisäksi kaupunginhallitus täydensi ohjausryhmää kaupunkiympäristölautakunnan puheenjohtajalla Veli Liikasella (vihr.).
Ohjausryhmän muita jäseniä ovat Miksei Oy:n toimitusjohtaja Juha Kauppinen sekä Mikkelin kaupungilta kaupunginjohtaja Timo Halonen, yleiskaavoittaja Eveliina Könttä, ympäristöpäällikkö Hanna Pasonen, kaupungingeodeetti Hannu Peltomaa, tekninen johtaja Jouni Riihelä, sivistysjohtaja Virpi Siekkinen, kaavoituspäällikkö Ilkka Tarkkanen, johtava rakennustarkastaja Sari Valjakka ja yhdyskuntatekniikan päällikkö Maini Väisänen.
§ 63 Tontin 491-9-123-1 uudelleen vuokraaminen / Oy Teboil Ab
Kaupunginhallitus jätti asian pöydälle.
§ 64 Tontin 491-25-24-6 uudelleen vuokraaminen / Ulla Laasonen
Kaupunginhallitus päätti vuokrata tontin 2250 euron vuosivuokralla vuoden 2032 huhtikuun loppuun asti. Vuokra on sidottu elinkustannusindeksin pistelukuun 1922.
§ 65 Kirjanpitolautakunnan kuntajaoston sihteerin vastaus lausuntopyyntöön
Kaupunginhallitus merkitsi tiedoksi lausunnon.
§ 66 Kaupungin vakuutukset
Kaupunki on kilpailuttanut vakuutuksensa. Kaupunginhallitus päätti, että Mikkelin kaupungin vakuutukset hankitaan toistaiseksi voimassa olevalla sopimuksella kokonaistaloudellisesti edullisimmat tarjoukset antaneelta tarjoajalta, Protector Forsikring ASA:lta.
§ 67 Edustajan nimeäminen Hyvinvoinnin ja terveyden edistämisen alueelliseen työryhmään 2017 – 2021
Essoten hallitus on pyytänyt Mikkelin kaupunkia nimeämään edustajansa Hyvinvoinnin ja terveyden edistämisen alueelliseen työryhmään valtuustokaudelle 2017 - 2021.
Kaupunginhallitus nimesi edustajakseen Oskari Valtolan (kok.). Mikäli ohjausryhmään valitaan varajäseniä, kaupunginhallitus esittää varahenkilöksi Soile Kuitusta (sd.).
§ 68 Valtuustoaloite liikennebiokaasumarkkinoiden edistämiseksi Mikkelin seudulle
Kaupunginhallitus päätti esittää, että kaupunginvaltuusto merkitsee vastauksen tiedoksi.
§ 69 Valtuustoaloite tonnikalan poistamisesta Mikkelin kaupungin ruoka- ja puhtauspalveluiden joukkoruokailuiden raaka-aineista
Kaupunginhallitus päätti lähettää aloitteen valmisteltavaksi ruoka- ja puhtauspalveluihin. Vastaus aloitteeseen tulee käsitellä kaupunginhallituksessa viimeistään joulukuussa 2017.
Kaupunginhallitus päätti lähettää aloitteen asumisen ja toimintaympäristön palvelualueelle valmisteltavaksi. Vastaus aloitteeseen tulee käsitellä kaupunginhallituksessa viimeistään joulukuussa 2017.
Kaupunginhallitus keskusteli myös
- AVI:n selvityksestä, joka liittyy Essoten lastensuojelun resursseihin
- Saimaa Stadiumin valmistelutilanteesta.

References: § 60

§ 61

§ 62

§ 63

§ 64

§ 65

§ 66

§ 67

§ 68

§ 69